Vrouerugbywêreldbeker 2017

Die **Vrouerugbywêreldbeker 2017** (Engels: *2017 Women’s Rugby World Cup*) is van 9 tot 26 Augustus 2017 in Ierland beslis. Dit was die agtste vrouerugbywêreldbekertoernooi van die vierjaarlikse vrouerugbywêreldkampioenskap en die sesde wat deur Wêreldrugby aangebied is. Die groepfase is op die *UCD Bowl* en die *Billingspark UCD* in Dublin aangebied, terwyl die uitklopfase op die Queen’s Universiteit en die Kingspan-stadion in Belfast gehou is. Hoewel die toernooi gewoonlik al om die vier jaar gehou word, is dit by uitsteek drie jaar ná die vorige toernooi aangebied, omdat die wêreldbeheerliggaam ’n oorvleueling met ander toernooie wou vermy. Daarna het die toernooi na die vierjaarsiklus teruggekeer.

duimnael|links|upright|Die trofee waarom meegeding is
Die toernooi se formaat van 2006, 2010 en 2014 het onveranderd gebly en twaalf nasionale vrouerugbyspanne het aan die Vrouerugbywêreldbeker 2017 deelgeneem: Australië, Engeland, Frankryk, Hongkong, Ierland, Italië, Japan, Kanada, Nieu-Seeland, Spanje, die Verenigde State en Wallis. Tydens die Vrouerugbywêreldbeker 2017 is 30 wedstryde gespeel. Die spanne is in drie groepe van vier elk verdeel, waarvan elke span een keer teen al die ander spanne in die groep gespeel het.

Nieu-Seeland het die eindstryd op die Kingspan-stadion in Belfast teen Engeland met 41–32 gewen en sodoende sy vyfde vrouerugbywêreldbekertitel ingepalm. Frankryk het in die derde en die Verenigde State in die vierde plek geëindig.

## Toewysing 
Op 2 Maart 2015 het die Ierse Rugbyvoetbalunie sy bod vir die Vrouerugbywêreldbeker 2017 aangekondig. Die Ierse beheerliggaam het die enigste bod vir die toernooi ingedien. Op 13 Mei 2015 is die toernooi amptelik aan Ierland toegewys met die gasheerstede Belfast en Dublin.

## Deelnemers 
Die sewe beste spanne van die Vrouerugbywêreldbeker 2014 – Australië, Engeland, Frankryk, Ierland, Kanada, Nieu-Seeland en die Verenigde State – het almal regstreeks gekwalifiseer. Italië en Wallis het as die naasbeste spanne tydens die Sesnasies-vrouetoernooie in 2015 en 2016 gekwalifiseer. Japan, Hongkong en Spanje het aan die einde van die jaar 2016 die drie oorblywende plekke bespreek.

duimnael|400px|Spanne wat aan die Vrouerugbywêreldbeker 2017 deelgeneem het:

## Stadions 
Die groepfase is op die *UCD Bowl* en die *Billingspark UCD* in Dublin aangebied, terwyl die uitklopfase op die Queen’s Universiteit en die Kingspan-stadion in Belfast gehou is.

## Formaat 
Die Vrouerugbywêreldbeker 2017 is oor 18 dae tussen twaalf verskillende spanne oor 30 wedstryde beslis. Dit het op 9 Augustus 2017 op die Dublinse *UCD Bowl* met die openingswedstryd tussen Engeland en Spanje afgeskop. Die toernooi het geëindig op 26 Augustus op die Kingspan-stadion in Belfast met die eindstryd tussen Engeland en Nieu-Seeland, waartydens die Black Ferns die trofee ingepalm het.

### Kalender 
Die volgende tabel dui die Vrouerugbywêreldbeker 2017 se daaglikse program aan. ’n Pers blokkie dui op wedstryde tydens die groepfase, ’n siaan blokkie op uitspeelwedstryde, ’n groen blokkie op uitklopwedstryde, ’n blou blokkie op die bronseindstryd en ’n geel blokkie op die eindstryd.

|

|}

### Groepe 
Die loting vir die groepfase was op 9 November 2016 in Belfast.

### Groepfase 
Die agtste Vrouerugbywêreldbekertoernooi is deur twaalf nasionale vrouerugbyspanne beslis. Vir die groepfase is die twaalf deelnemende spanne in vier groepe van drie elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel.

Klassifisering binne elke groep was gegrond op die volgende puntestelsel:
* Vier wedstrydpunte vir ’n oorwinning;
* Twee vir ’n gelykop;
* geen vir ’n nederlaag;
* Een bonuspunt vir die druk van vier of meer drieë, of ’n nederlaag met sewe punte of minder.

Aan die einde van die groepfase is die spanne gerangskik van die eerste na die vierde posisie, gegrond op versamelde wedstrydpunte, met die vier beste spanne wat na die uitkloprondte deurgedring het, terwyl die naasbeste vier spanne aan die uitspeelrondte om die plekke 5 tot 8 deelgeneem het en die vier swakste spanne aan die uitspeelrondte om die plekke 9 tot 12.

### Uitspeel- en uitklopfase 
Van die begin van die uitspeel- en uitklopfases af het die toernooi ’n uitklopformaat aangeneem wat uit vier wedstryde elk bestaan het: twee halfeindstryde, twee uitspeelwedstryde en die eindstryd, waarby die uitkloprondte uit twee halfeindstryde, ’n derdeplekwedstryd en die eindstryd bestaan het.

Die vier beste spanne van die groepfase het na die uitkloprondte deurgedring. Die beste span van die groepfase het die vierde beste span ontmoet en die tweede beste span die derde beste span. Die naasbeste vyfde tot agtste spanne het die uitspeelwedstryde om die plekke 5 tot 8 beslis, met die vyfbeste span wat in die halfeindstryd die agtbeste span ontmoet het en die sesde geplaaste span die sewende. Die spanne wat in die groepfase negende tot twaalfde geëindig het, het aan die uitspeelwedstryde om die plekke nege tot twaalf deelgeneem, met die negende geplaaste span wat die twaalfde ontmoet het en die tiende die elfde.

### 2017-effek op 2021-kwalifisering 
Die sewe beste spanne van die toernooi het regstreeks vir die volgende Vrouerugbywêreldbeker 2021 in Nieu-Seeland gekwalifiseer. Hulle was Australië, Engeland, Frankryk, Kanada, Nieu-Seeland, die Verenigde State en Wallis.

## Betrokkenes 
### Wedstrydbeamptes 
Op 30 Maart 2017 het die wêreldbeheerliggaam die wedstrydbeamptes aangekondig. ’n Paneel van nege skeidsregters en vyf lynregters is vir die toernooi ingespan.

#### Skeidsregters 
*  Tim Baker (Hongkong)
*  Aimee Barrett-Theron (Suid-Afrika)
*  Graham Cooper (Australië)
*  Sara Cox (Engeland)
*  Sean Gallagher (Ierland)
*  Claire Hodnett (Engeland)
*  Joy Neville (Ierland)
*  Alhambra Nievas (Spanje)
*  Amy Perrett (Australië)

#### Lynregters 
*  Beatrice Benvenuti (Italië)
*  Rose Labreche (Kanada)
*  Marie Lematte (Frankryk)
*  Helen O’Reilly (Ierland)
*  Ian Tempest (Engeland)

## Wedstryde 
Die wedstryde is in drie fases opgedeel, naamlik die groepfase, die uitkloprondte en die uitspeelrondte.

### Groepfase 
Twaalf spanne het aan die groepfase deelgeneem. Die vier beste spanne van die groepfase het na die uitkloprondte deurgedring, terwyl die vier naasbeste spanne aan die uitspeelwedstryde 5–8 en die vier swakste spanne aan die uitspeelwedstryde 9–12 deelgeneem het.

#### Groep A 
#### Groep B 
#### Groep C 
### Uitspeelwedstryde 
#### Om die negende plek 
#### Halfeindrondte 
#### 11de plek 
#### Eindstryd (9de plek) 
#### Om die vyfde plek 
#### Halfeindrondte 
#### 7de plek 
#### Eindstryd (5de plek) 
### Uitklopwedstryde 
[duimnael|Die [Black Ferns nadat hulle die Vrouerugbywêreldbeker 2017 kon wen]]

#### Halfeindrondte 
#### Bronseindstryd 
#### Eindstryd 

## Statistiek 
### Finale puntestand 
Hierdie tabel toon die finale puntestand van al twaalf deelnemende nasionale vrouerugbyspanne in die Vrouerugbywêreldbeker 2017.

duimnael|400px|Uitslag van die Vrouerugbywêreldbeker 2017:

### Meeste punte en drieë 
| Meeste drieë gedruk:

|}

## Sien ook 
* Vrouekrieketwêreldbeker 2017

## Verwysings 
## Eksterne skakels 
*  Amptelike Vrouerugbywêreldbekerwebwerf